തെരഞ്ഞെടുപ്പ് കോഴക്കേസ് ബിജെപി സംസ്ഥാന അധ്യക്ഷന് കെ സുരേന്ദ്രന് തിരിച്ചടി ശബ്ദ സാമ്ബിള് പരിശോധന സംസ്ഥാന ഫൊറന്സിക് സയന്സ് ലബോറട്ടറിയില് തിരഞ്ഞെടുപ്പ് കോഴക്കേസില് ബിജെപി അധ്യക്ഷന് കെ. സുരേന്ദ്രന് തിരിച്ചടി. ശബ്ദ പരിശോധന കേന്ദ്ര സര്ക്കാറിന് കീഴിലുള്ള ഫൊറന്സിക് ലബോറട്ടറിയില് നടത്തണമെന്ന ആവശ്യം ബത്തേരി ജുഡീഷ്യല് ഒന്നാം ക്ലാസ് മജിസ്ട്രേറ്റ് കോടതി തള്ളി. ഇതോടെ ശബ്ദ സാമ്ബിള് പരിശോധന സംസ്ഥാന ഫൊറന്സിക് സയന്സ് ലബോറട്ടറിയില് തന്നെ നടത്തുമെന്ന് അന്വേഷണ സംഘം അറിയിച്ചു. കഴിഞ്ഞ നിയമസഭാ തിരഞ്ഞെടുപ്പില് എന് ഡി എ സ്ഥാനാര്ഥിയാകാന് സി കെ ജാനുവിന് 35 ലക്ഷം രൂപ കോഴ നല്കിയെന്നതായിരുന്നു സുരേന്ദ്രനെതിരെയുള്ള കേസ്. കേസില് പ്രതിപ്പട്ടികയിലുള്ള സുരേന്ദ്രന്റെ ശബ്ദ സാമ്ബിള് നേരത്തെ അന്വേഷണ ഉദ്യോഗസ്ഥര് ശേഖരിച്ചിരുന്നു. കേസില് വെളിപ്പെടുത്തലുകള് നടത്തിയ പ്രസീത അഴീക്കോടിന്റെ ശബ്ദവും പരിശോധിക്കും. സുരേന്ദ്രനെതിരെ ചുമത്തിയിരിക്കുന്നത് തിരഞ്ഞെടുപ്പ് അട്ടിമറിക്കാന് ശ്രമിച്ചു എന്ന വകുപ്പാണ്. തിരഞ്ഞെടുപ്പ് പ്രചാരണത്തിനിടെ സി കെ ജാനുവിന് തലസ്ഥാനത്ത് വച്ച് പത്തു ലക്ഷവും ബത്തേരിയില് വച്ച് 25 ലക്ഷവും കൈമാറിയെന്നാണ് കേസ്. ഫോണ് സംഭാഷണങ്ങള് പുറത്തായതോടെയാണ് നേതാക്കള്ക്കെതിരെ പൊലീസ് കേസെടുത്തത്.